CELEX: 62011FN0045
Language: da
Date: 2011-04-14 00:00:00
Title: Sag F-45/11: Sag anlagt den 14. april 2011 — ZZ mod EIB

25.6.2011   
            
            
               DA
            
            
               Den Europæiske Unions Tidende
            
            
               C 186/35
            
         Sag anlagt den 14. april 2011 — ZZ mod EIB
   (Sag F-45/11)
   2011/C 186/66
   Processprog: italiensk
   
      Parter
   
   
      Sagsøger: ZZ (ved advokat L. Isola)
   
      Sagsøgt: Den Europæiske Investeringsbank (EIB)
   
      Søgsmålets genstand og beskrivelse af tvisten
   
   Påstand om annullation af sagsøgerens bedømmelsesrapport for 2009, for så vidt som han ikke tildeles bedømmelsen A eller B+, og for så vidt som han ikke indstilles til forfremmelse til funktionsgruppe D.
   
      Sagsøgerens påstande
   
   
               —
            
            
               Annullation af den afgørelse, som sagsøgeren fik tilsendt i kopi, for så vidt som klagenævnet under henvisning til artikel 22 i personalevedtægten og til skrivelsen af 18. marts 2010 den 22. september 2010 afviste sagsøgerens klage over bedømmelsesrapporten for 2009.
            
         
               —
            
            
               Annullation af bedømmelsesrapporten for 2009 for så vidt angår bedømmelsesdelen og for så vidt som sagsøgeren ikke tildeles bedømmelsen A eller B+, og for så vidt som han ikke indstilles til forfremmelse til funktionsgruppe D.
            
         
               —
            
            
               Annullation af alle forbundne, forudgående og efterfølgende retsakter, hvorunder utvivlsomt henhører Personaledirektoratets retningslinjer for gengivelse af bedømmelsen med et af de første bogstaver i alfabetet, og af de forfremmelser, der blev truffet afgørelse om den 25. marts 2010, idet EIB henset til den bedømmelse, som sagsøgerens foresatte foretog, og som nu bestrides, undlod at opføre ham under rubrikken »Promotions from Function E to D«.
            
         
               —
            
            
               Annullation af skrivelserne af 17. og 30. november 2010, hvorved EIB’s præsident inden for rammerne af forligsproceduren i artikel 41 i personalevedtægten afviste, at sagsøgeren kunne repræsentere sig selv, og skrivelsen af 20. januar 2011, hvorved Personaledirektoratets direktør afviste at godtgøre udgifterne til den advokat, der repræsenterede ham.
            
         
               —
            
            
               Den Europæiske Investeringsbank (EIB) tilpligtes at betale erstatning for den økonomiske og ikke-økonomiske skade, og at godtgøre advokat Gabriele Isolas salær samt at betale sagens omkostninger, renter og årlig opskrivning.